महिला सिपाही की वर्दी फाड़ी, बार-बार पिटती बिहार पुलिस की कहानी…
Bihar DGP Rajwinder Singh Bhatti अगर क्रिमिनल को दौड़ाओगे तो वह क्राइम कम करेगा। बैठा हुआ बदमाश हमेशा खुराफात ही सोचेगा। अगर आप नहीं दौड़ाए तो वह आपको दौड़ाएगा। चुन लीजिए दोनों में से क्या करना है
अगर क्रिमिनल को दौड़ाओगे तो वह क्राइम कम करेगा। बैठा हुआ बदमाश हमेशा खुराफात ही सोचेगा। अगर आप नहीं दौड़ाए तो वह आपको दौड़ाएगा। चुन लीजिए दोनों में से क्या करना है? मैं देखूंगा कि आप क्रिमिनल को दौड़ा रहे हो या नहीं। क्रिमिनल को दौड़ाओगे तो क्राइम कम होगा। मैं ये मानने को तैयार नहीं कि आप क्रिमिनल को दौड़ा नहीं सकते।
DGP बनने के बाद IPS राजविंदर सिंह भट्टी का यह पहला बयान था। 20 दिसंबर 2022 को बिहार पुलिस की कमान 1990 बैच के IPS राजविंदर सिंह भट्‌टी के हाथों में सौंपी गई। पद संभालने के बाद आए डीजीपी के पहले बयान से राज्य की 14 करोड़ आबादी को कानून के राज की उम्मीद जगी। नए डीजीपी को लेकर अपराध से हांफ रहे बिहार में बदलाव की उम्मीद जगी, लेकिन 60 दिन बाद कुछ नहीं बदला। डीजीपी ने कहा था क्रिमिनल को दौड़ाओ, लेकिन पुलिस खुद पिटाई के डर से भाग रही है। कहीं अपराधी दौड़ा रहे तो कहीं पब्लिक के डर से पुलिस भाग रही। संडे स्टोरी में पढ़िए 14 करोड़ की आबादी की सुरक्षा की जिम्मेदारी संभालने वाली बिहार पुलिस की कहानी…।
अब जानिए क्यों थी नए DGP से उम्मीद 
बिहार कैडर के 1990 बैच IPS राजविंदर सिंह भट्टी मूल रूप से पंजाब के हैं। बाहुबली शहाबुद्दीन की गिरफ्तारी में भूमिका को लेकर वह जनता में खास हो गए। वह पटना के सिटी एसपी के साथ सीवान, पूर्णिया सहित कई अन्य जिलों में एसपी रह चुके हैं। बीएसएफ में पूर्वी कमान के एडीजी के पद से बिहार के डीजीपी की कमान संभालने वाले ऐसे पुलिस अफसर को लेकर उम्मीद थी कि वह बिहार में क्रिमिनल्स का सफाया कर देंगे।
5 बड़ी घटना से जानिए पुलिस का इकबाल 
लेडी कॉन्स्टेबल का मर्डर कर दिया
कटिहार में लेडी कॉन्स्टेबल प्रभा के सिर में दो गोली मारी गई थी। मौके पर ही उसकी मौत हो गई थी। हत्या की वजह तो और हैरान कर देने वाली थी। मुंगेर की 21 साल की प्रभा का पहले फलका स्थित मोरसंडा गांव निवासी मोहम्मद छोटे हसन से अफेयर था। एक साल के अफेयर के बाद प्रभा ने ब्रेकअप कर लिया था। तभी से छोटे हसन उसे लगातार परेशान कर रहा था। प्रभा ने इसको लेकर महिला थाने में मौखिक शिकायत भी की थी। शिकायत मिलने के बाद पुलिस दो बार छोटे के घर पर भी गई थी, लेकिन वो फरार हो गया। बाद में हत्या कर दी। उसे पता था कि प्रभा कॉन्स्टेबल है।
एक सब इंस्पेक्टर का दर्द जानिए…
पुलिस की नौकरी में नया-नया आया था, तब वर्दी शान लगती थी। अब तो वर्दी पहनकर चलने में घुटन होती है। एक समय था, लोग मदद वाली निगाह से देखते थे। सीना चौड़ा हो जाता था। अब तो लोग पुलिस को बदमाश समझते हैं। लगता है कि पुलिस का इकबाल ही खत्म हो गया है। हमारी अहमियत भी कम हो रही है। पुलिस पीट रही है, अफसर ठोस निर्णय नहीं ले पा रहे हैं।
यह बात थाने से लाइन हाजिर होने के बाद पुलिस लाइन में दिन काट रहे एक सब इंस्पेक्टर ने कही। अनुशासन वाले विभाग में कार्रवाई के डर से नाम सार्वजनिक नहीं करने के साथ सब इंस्पेक्टर ने जो बताया वह राज्य के हजारों इंस्पेक्टर, सब इंस्पेक्टर और पुलिस कर्मियों के दिल में छिपा दर्द है।
नए DGP के कार्यकाल में पुलिस पर 30 से अधिक हमले 
छपरा में जहरीली शराब कांड में हुई 70 से अधिक मौत के बाद 20 दिसंबर 2022 डीजीपी बनने वाले आरएस भट्‌टी के सामने कई बड़ी चुनौती थी। कड़क अफसर की तैनाती से आम लोगों के बीच ही नहीं पुलिस विभाग में भी इकबाल बुलंद होने की चर्चा होने लगी थी। अब आंकड़ों की बात करें तो 20 दिसंबर से अब तक 30 से अधिक बार पुलिस पर छोटे- बड़े हमले हो चुके हैं।
पुलिस ने कहीं भागकर जान बचाई तो कहीं जमकर पिटी है। एक माह में ही पुलिस 16 बार पीट चुकी है। समस्तीपुर में 2 बार पुलिस पर हमला हो चुका है। जमुई में 3 बार पुलिस पर हमला हुआ। बांका, अररिया, बेगूसराय और सहरसा में भी दो-दो बार पुलिस पर हमला हुआ है। पटना में जहां पुलिस मुख्यालय है, यहां पुलिस 4 बार पीट चुकी है। पुलिस शराब की छापेमारी और अपराधियों की गिरफ्तार के दौरान सबसे अधिक पिटी है।
गिरफ्तारी के आंकड़ों से समझिए पुलिस पर हमला 
बिहार पुलिस मुख्यालय से पुलिस पर हमलों के आंकड़े नहीं आते हैं, लेकिन हमलावरों की गिरफ्तारी का डेटा जारी किया जाता है। गिरफ्तारी के आंकड़े ही पुलिस पर हमलों की कहानी बताने के लिए काफी हैं। साल 2022 में पुलिस मुख्यालय के आंकड़ों के मुताबिक 38 जिलों से महज 151 दिनों में 1297 आरोपियों की गिरफ्तार का दावा किया गया। वर्ष 2022 के जनवरी माह में 374 और फरवरी में 211 लोगों को गिरफ्तार किया। वहीं मार्च में 227 और अप्रैल में 190 और मई में 295 आरोपियों को गिरफ्तार किया गया।
जानिए पुलिस पर क्यों आ रहा गुस्सा
पुलिस पर हमले को लेकर पटना के मनोचिकित्सक डॉ. विवेक विशाल बताते हैं कि मूड डिसऑर्डर के कारण लोगों में आक्रोश बढ़ा है। लोग घर का गुस्सा बाहर निकाल रहे हैं। इंसान थाना और पुलिस कार्यालयों का चक्कर काटकर थक जाता है, तब वह आक्रोशित होकर ऐसी घटना करता है। पुलिस की कार्यशैली को लेकर लोगों में नकारात्मक छवि बन चुकी है। भीड़ में अक्सर लोग शामिल हो जाते हैं, वह अपना गुस्सा निकालने लगते हैं। अधिकतर लोग पुलिस के प्रति पॉजिटिव सोच नहीं रखते हैं।
बढ़ते अपराध पर मंत्री जी की भी सुनिए
जब भी अपराध के ग्राफ पर सरकार घिरती है, बचाव में कोई न कोई मंत्री आ जाते हैं। पटना के जेठुली में गोलीबारी के बाद बिगड़े हालात पर उद्योग मंत्री समीर महासेठ ने विवादित बयान दिया। अपराध के लिए महंगाई और बेरोजगारी को जिम्मेदार बता दिया। केंद्र सरकार को जिम्मेदार ठहराते हुए कहा कि दो करोड़ लोगों को नौकरी दे दी गई होती तो इतना आक्रोश नहीं होता। हर इंसान की इनकम घट रही है, महंगाई बढ़ रही है। इस कारण से आक्रोश के साथ अराजकता भी बढ़ रही है।
जानिए क्या कहते हैं जिम्मेदार 
एडीजी मुख्यालय जितेंद्र सिंह गंगवार बताते हैं कि हमला करने वालों को कानून की जानकारी नहीं होती है। अक्सर अफवाह में भी ऐसी घटनाएं हो जाती हैं। पुलिस लोगों को समझाती है, कानूनी कार्रवाई भी करती है। अपील भी की जाती है कि कानून को हाथ में नहीं लें, कानून व्यवस्था में पुलिस का सहयोग करें। एडीजी का कहना है कि पुलिस की वैधानिक कार्रवाई का कोई विरोध करता है, तो उसके खिलाफ संबंधित धारा में कार्रवाई की जाती है।
हमला के बाद पुलिस की सुस्ती से बढ़ रहे मामले 
हमला होने के बाद पुलिस मुकदमा दर्ज कर सुस्त पड़ जाती है। वह संबंधित इलाकों में कोई ठोस कार्रवाई नहीं कर पाती है, जिससे राज्य के लोगों को सबक मिल सके। पुलिस की इसी सुस्ती से एक के बाद एक घटनाएं हो रही हैं। एक्सपर्ट बताते हैं कि पुलिस को यूपी मॉडल पर काम करना होगा। यूपी में जिस तरह से अपराधियों की मॉनिटरिंग की जा रही है, हर बड़ी घटना में कार्रवाई के साथ कानून का डर पैदा किया जा रहा है। ऐसे ही बिहार में भी पुलिस को काम करना होगा, जिससे कानून को लेकर लोगों को अवेयर करने के साथ बदमाशों में डर पैदा किया जा सके।
पुलिस मुख्यालय ने कहा बढ़ गया हमला 
बिहार पुलिस की पिटाई ने अफसरों की नींद उड़ा दी है। एडीजी कानून व्यवस्था संजय सिंह ने कहा यह बड़ी चुनौती है। एडीजी की माने तो पुलिस पर हमले का सिलसिला जारी है। एडीजी के मुताबिक 2020 और 2021 में 340 बार पुलिस पर हमला हुआ था, लेकिन 2022 में यह आंकड़ा 450 से अधिक हो गया। पुलिस का दावा है कि पुलिस पर हमले में 6 हजार लोगों को गिरफ्तार किया गया है।
पुलिस अपना काम करे तो कम होगी पिटाई 
पुलिस की सारी ऊर्जा अब शराब वाले क्राइम पर है। ऐसे में जो उसका काम है, वह छूट रहा है। शराब पीने को क्राइम बना दिया गया और पूरी एनर्जी उसी में लगा दी गई है। इससे जो बाकी के अपराध हैं, वह बढ़ रहे हैं। पुलिस जब तक अपना काम नहीं करेगी तब तक ऐसे ही जनता का विश्वास खोती रहेगी। पूर्व डीजीपी रिटायर्ड आईपीएस अभयानंद बताते हैं कि पुलिस की दिशा ही बदल गई है। वह ट्रेडिशनल काम करे तो पुलिस का भरोसा फिर से जीत पाएगी, क्योंकि कानून से लोगों का भरोसा कम हो गया है।
जानिए क्या कहते हैं एक्सपर्ट 
